CELEX: 62021TN0245
Language: fi
Date: 2021-05-05 00:00:00
Title: Asia T-245/21: Kanne 5.5.2021 – Varabei v. neuvosto

28.6.2021   
            
            
               FI
            
            
               Euroopan unionin virallinen lehti
            
            
               C 252/29
            
         
      Kanne 5.5.2021 – Varabei v. neuvosto
      (Asia T-245/21)
      (2021/C 252/39)
      Oikeudenkäyntikieli: englanti
      
         Asianosaiset
      
      
         Kantaja: Mikalai Mikalevich Varabei (Novopolotsk, Valko-Venäjä) (edustajat: asianajajat G. Kremslehner ja H. Kühnert sekä M. Lester, QC)
      
         Vastaaja: Euroopan unionin neuvosto
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan välittömin oikeusvaikutuksin Valko-Venäjään kohdistettavista rajoittavista toimenpiteistä annetun päätöksen 2012/642/YUTP muuttamisesta 25.2.2021 annetun neuvoston päätöksen (YUTP) 2021/353 (1) sekä Valko-Venäjää koskevista rajoittavista toimenpiteistä annetun asetuksen (EY) N:o 765/2006 8 a artiklan täytäntöönpanosta 25.2.2021 annetun neuvoston täytäntöönpanoasetuksen (EU) 2021/339 (2)
                  
               
            
                  —
               
               
                  velvoittamaan neuvoston vastaamaan omista oikeudenkäyntikuluistaan ja korvaamaan kantajan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa yhteen kanneperusteeseen, joka koskee ilmeistä arviointivirhettä. Kantajan mukaan komissio ei selittänyt, miten kantajan liiketoiminnalliset intressit osoittavat, että kantaja hyötyy Lukashenkon hallinnosta tai tukee sitä. Päinvastoin on kantajan mukaan niin, että hänen intressinsä öljy-, hiili- ja pankkisektoreilla eivät ole sitä mittaluokkaa, että ne ilmentäisivät kantajan kannattavan tai tukevan hallintoa millään tavalla.
      Lisäksi kantaja väittää, ettei hänen sisällyttämistään luetteloon voida perustella sillä, että hän on Bremino-konsernin osaomistaja. Kyseinen konserni ei ole saanut valikoivaa veroetua tai muutakaan tukea Valko-Venäjän hallinnolta.
      
         (1)  EUVL 2021, L 68, s. 189.
      
         (2)  EUVL 2021, L 68, s. 68.